**тэст**

***1. Перакладзіце і пазначце, як правільна вымаўляецца ў слове спалучэнне “шыпячы + свісцячы”?***

На щечке – \*на шчочцы (на шчоЦЦы)

Смеешься – \*смяешся (смяеССя)

В печке – \*у печцы (у пеЦЦы)

Наконец– \*нарэшце (нарэСЦе)

Добрушский – \*добрушскі (добруСкі)

***2. Складзіце словазлучэнні, у якіх назоўнікі будуць стаяць у родным склоне адзіночным ліку:***

Дом – \*цаглянага дома (будынак), роднага дому (радня, родныя мясціны)

Загад – \*афіцыйнага загада (дакумент), аслухацца загаду (дзеянне, аддзеяслоўны назоўнік ад загадваць)

Талент – \*маладога талента (чалавек, надзелены талентам), паэтычнага таленту (прыродныя здольнасці)

Ясень – \*высокага ясеня (канкрэтнае дрэва), мэбля з ясеню (матэрыял)

***3. Пастаўце выказнік у патрэбным ліку:***

Трое дзяцей гулял… на дварэ. – \*гулялі / гуляла (зборны лічэбнік + назоўнік)

Паўдня застал…ся да прыезду сына. – \*засталося (назоўнік з часткай паў-)

Цягнул…ся самыя доўгія і цяжкія паўгода. – \*цягнуліся (азначэнне ў множным ліку пры назоўніку з паў-)

На плошчу збегл…ся безліч народу. – \*збеглася (безліч)

***4. Напішыце разам ці праз злучок і патлумачце, што азначае гэтае слова:***

Узвей…вецер – \*узвей-вецер (пустадомак, ветраны чалавек)

Круці…галоўка – \*круцігалоўка (маленькая птушачка сямейства дзятлавых, рус. вертишейка, вертиголовка)

Вярні…гара – \*Вярнігара (казачны асілак, сябар і памочнік Кацігарошка)

Гары…цвет – \*гарыцвет (= адоніс, лекавая расліна)

***5. Утварыце назвы маладых істот ад наступных словаў і пастаўце іх у формах роднага і творнага склону адзіночнага ліку:***

Вожык– \*важаня(ё), важаняці, важанём

Трусік – \*трусяня(ё), трусяняці, трусянём

Алігатар – \*дзіця алігатара

Суслік – \*сусляня(ё), сусляняці, суслянём

Мядзведзь – \*медзведзяня(ё), медзведзяняці, медзведзянём

***6. Утварыце назвы самак і самцоў ад наступных агульных назваў:***

Варона - няма

Свіння - парсюк / кабан / кныр / вяпрук (ён) і свіння (яна)

Гусь – гусак (ён) і гусь / гуска (яна)

Кот - кот (ён) і котка / кошка (яна)

Крот - крот (ён) і краціха (яна)

Трусік - трусік (ён) і трусіха / труска (яна)